 Abwaan Faarax Murtiile waa shaqsi mudan in la yidhaahdo mahadsanid, waayo waxa uu guud ahaan Waxbarashadda ummadda reer Somaliland ugu deeqay suugaan qayb laxaad leh ka qaadan doonta wacyi-galinta iyo kor-u-qaadka waxbarashadda dalka, waxaan leeyahay Abwaanka taariikhda ayaa ku xusi doonta, dhinaca suuggaantana waxaan ka ballanqaadayaa in aan soo noolayn doono oo aan u adeegsanno abaabulka iyo wacyigelinta waxbarashadda, ayuu yidhi Wasiir Cabdillaahi-dheere oo hadal ka jeediyey xaflad loo sameeyey xidhitaanka shir lagu falanqeeyey siyaasadda waxbarashadda Somaliland oo muddo saddex maalmood ah ka socday Hargeysa. 